ΚΑΝΟΝΙΣΜΌΣ (ΕΚ) αριθ. 1214/2005 ΤΗΣ ΕΠΙΤΡΟΠΉΣ
της 28ης Ιουλίου 2005
για τη διόρθωση της ελληνικής, εσθονικής, ισπανικής, ιταλικής, λεττονικής, λιθουανικής, ολλανδικής, πορτογαλικής, σουηδικής και φινλανδικής απόδοσης του κανονισμού (ΕΟΚ) αριθ. 1722/93, περί λεπτομερών κανόνων εφαρμογής των κανονισμών (ΕΟΚ) αριθ. 1766/92 του Συμβουλίου όσον αφορά τις επιστροφές στην παραγωγή στον τομέα των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 8 παράγραφος 3,
Εκτιμώντας τα ακόλουθα:
(1)
Διαπιστώθηκε ότι στα κείμενα στην ελληνική, εσθονική, ισπανική, ιταλική, λεττονική, λιθουανική, ολλανδική, πορτογαλική, σουηδική και φινλανδική γλώσσα του κανονισμού (ΕΟΚ) αριθ. 1722/93 της Επιτροπής (2), παρεισέφρησε σφάλμα στη δεύτερη πρόταση του πρώτου εδαφίου της παραγράφου 2 του άρθρου 9, μετά την τροποποίησή του από το άρθρο 1 σημείο 4 του κανονισμού (ΕΚ) αριθ. 1548/2004.
(2)
Προκειμένου να αποφευχθούν εσφαλμένες ερμηνείες και να εξασφαλισθεί η ορθή εφαρμογή των μέτρων που προβλέπονται από τον κανονισμό (ΕΟΚ) αριθ. 1722/93, πρέπει να διορθωθεί τον εν λόγω σφάλμα.
(3)
Εφόσον η διόρθωση αυτή δεν έχει δυσμενείς συνέπειες ή δεν συνεπάγεται διακρίσεις υπέρ ορισμένων παραγωγών εις βάρος άλλων, θα πρέπει να εφαρμοσθεί από την ημερομηνία έναρξης ισχύος του κανονισμού (ΕΚ) αριθ. 1548/2004.
(4)
Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 9 παράγραφος 2 πρώτο εδάφιο του κανονισμού (ΕΟΚ) αριθ. 1722/93, όπως τροποποιήθηκε από το άρθρο 1 σημείο 4 του κανονισμού (ΕΚ) αριθ. 1548/2004, η δεύτερη πρόταση αντικαθίσταται από το ακόλουθο κείμενο:
«Πάντως, όταν το ποσό της επιστροφής στην παραγωγή είναι κατώτερο από 16 ευρώ/τόνο αμύλου, η εγγύηση αυτή δεν είναι αναγκαία και δεν εφαρμόζονται οι επαληθεύσεις και οι έλεγχοι που προβλέπονται από το άρθρο 10 του παρόντος κανονισμού.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 3 Σεπτεμβρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 2005.